ඇෆ්ගනිස්තානය පූර්ණ, දරුණු සහ දිග්ගැස්සුණු සිවිල් යුද්ධයක් වෙත ගමන් කරමින් සිටින බවත් ඇෆ්ගනිස්තානයේ කටුක යථාර්ථය එය බවත් රුසියාව එක්සත් ජාතීන්ගේ සංවිධානයට පත් කර සිටින තානාපති වසිලි නෙබෙන්සියා පැවැසීය.ප්‍රචණ්ඩ ක්‍රියා නවත්වා දේශපාලන විසඳුමකට යන්නැයි තලේබාන් සංවිධානයට අවධාරණය කර සිටින බවත් ඇෆ්ගනිස්තානයේ යටිතල පහසුකම් සහ එරට ජනතාව ආරක්ෂා කරන්නැයි ඉල්ලා සිටින බවත් ඇමෙරිකා එක්සත් ජනපදයේ ජ්‍යෙෂ්ඨ රාජ්‍ය තාන්ත්‍රිකයකු වන ජෙෆ්‍රි ඩිලෝරෙන්ටිස් පැවැසීය.ඇමෙරිකානු හමුදා ඇෆ්ගනිස්තානයෙන් ඉවත් කරගන්නා බවට ඇමෙරිකා එක්සත් ජනපදය 2020 වසරේ පෙබරවාරි මාසයේ දී තලේබාන් සංවිධානය සමඟ ගිවිසුමකට එළැඹිය.